KOMISIA DOPRAVY
Miestneho zastupiteľstva Mestskej časti Bratislava - Ružinov
Z Á P I S N I C A

zo zasadnutia Komisie dopravy konaného dňa 

12.03.2018	

Prítomní:         Poslanci:
Hrapko Peter, Ing.	predseda komisie	
Jusko Pavol, Dr.	podpredseda komisie	
Gajdoš Marián, MVDr.	člen komisie	
Matúšek Jozef, Mgr.	člen komisie	
Sloboda Vladimír, Ing.	člen komisie	
                              Za občanov:
Košinár Vladimír, Dr.	člen komisie	
                              Hostia:
Szökeová Alexandra, Mgr.	vedúca Odboru územného plánu, regionálneho rozvoja a dopravy	
Illa ladislav, Ing.	referent dopravy	
Rusnáková Patrícia, Ing. arch.	referent územného plánu

Tvrdá Jarmila, Ing.	sekretariát starostu	

Neprítomní:    Poslanci:
Vojtašovič Martin, JUDr.	člen komisie	

P R O G R A M:

č.	NÁZOV PRÍSPEVKU	PREDKLADATEĽ	
1.	Otvorenie	Ing. Peter Hrapko	
2.	Parkovacia politika	Ing. Peter Hrapko	
3.	Prievoz – Vedľajšie cyklotrasy	Ing. arch. Patrícia Rusnáková	
4.	Ružinov - Plán prípravy a realizácie vedľajších cyklistických trás a súvisiacich aktivít v MČ Bratislava-Ružinov na rok 2018	Ing. arch. Patrícia Rusnáková	
5.	Bachova - Združený cyklochodník 	Ing. Ladislav Illa	
6.	Rôzne		

K bodu č. 1
Otvorenie
Predseda komisie Ing. Peter Hrapko privítal všetkých prítomných členov komisie a hostí a oboznámil ich s predloženým programom Komisie dopravy, ktorý si mohli vopred preštudovať. V zápätí zahájil ustanovujúce rokovanie.

K bodu č. 2
Parkovacia politika

Predseda komisie Ing. Peter Hrapko informoval prítomných, že naďalej pretrváva  požiadavka na určenie priorít pre parkovaciu politiku.

Komisia  naďalej žiada Miestny úrad o analýzu možnosti vyriešenia nevysporiadaných dopravných stavieb, ku ktorým sa neuchvala projektová dokumentácia podľa § 104 Stavebného zákona:
a) pre dopravné stavby na pozemkoch vo vlastníctve obce,
b) pre dopravné stavby na pozemkoch iných vlastníkov.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
4	4	0	0	
PRIJATIE NÁVRHU	prijatý	

K bodu č. 3
Štúdia realizovateľnosti: Vedľajšie cyklotrasy Ružinov – Prievoz

Vedúca Odboru územného plánu, regionálneho rozvoja a dopravy Mgr. Alexandra Szökeová spolu s referentkou územného plánu Ing. arch. Patríciou Rusnákovou predstavili pomocou video projektora vypracovanú štúdiu vedľajších cyklotrás  v miestnej časti Bratislava-Ružinov – Prievoz, ktorú vypracovala firma DIC Bratislava, Koceľova 15, 821 08 Bratislava, zodpovedný projektant Ing. Dr. Milan Skýva.

Štúdia bola vypracovaná pre potreby Miestneho úradu MČ Bratislava-Ružinov vo vzájomnej spolupráci s cyklokoalíciou tak, aby bola zabezpečená náväznosť spojovacích a koncových úsekov vedľajších cyklotrás s hlavnými mestskými cyklotrasami v miestnej časti Prievoz. Riešená oblasť je ohraničená mestskými komunikáciami: Bajkalská – Gagarínová a úsekom diaľnice D1 v priestore starého Prievozu. Konkrétne sa jedná o ulice Stachanovská, Včelárska – Struková, prepojenie 14 – Gruzínsky, Gruzínska – Syslia, Syslia – Hrachová, Hraničná, Komárňanská, Kladnianska, Kľukatá, Radničné námestie – Struková – Telocvičná, Osvetová – Telocvičná, Mierová – Strojnícka a Štandlova.

Komisia dopravy zobrala uvedený materiál na vedomie.
Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

K bodu č. 4
Plán prípravy a realizácie vedľajších cyklistických trás a súvisiacich aktivít v MČ Bratislava-Ružinov na rok 2018

Vedúca Odboru územného plánu, regionálneho rozvoja a dopravy Mgr. Alexandra Szökeová spolu s referentkou Územného plánu Ing. arch. Patríciou Rusnákovou predstavili pomocou video projektora aj plán prípravy a realizácie vedľajších cyklistických trás a súvisiacich aktivít v MČ Bratislava-Ružinov na rok 2018.
Plán vypracovala referentka Referátu územného plánu Ing. arch. Patrícia Rusnáková.

Komisia dopravy zobrala predložený materiál na vedomie a žiada doplniť štúdiu realizovateľnosti cyklotrás aj pre lokalitu Ostredky a zároveň žiada zvolať zhromaždenie na prerokovanie uvedeného materiálu. 

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

K bodu č. 5
Združený cyklochodník Bachova – zabránenie porušovania dopravných predpisov vjazdom vozidiel po chodníkoch a zelených plochách na cyklochodník osadením dopravných kolov a kameňov.

O cyklochodníku na Bachovej ulici informoval dopravnú komisiu referent dopravy Ing. Ladislav Illa.

Ide o združený cyklochodník, kde bol komplet vymenený asfaltový povrch. Problémom sú parkujúce autá, ktoré ignorujú osadené dopravné značenie. 

Po preštudovaní materiálu dopravná komisia súhlasí s návrhom osadenia dopravných stĺpikov, a navrhuje zaoberať sa vybudovaním  podporných parkovacích plôch.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

K bodu č. 6
Rôzne

6.1  Podpredseda dopravnej komisie Dr. Pavol Jusko predložil komisii materiál “Revitalizácia športového areálu ZŠ SNP, Ostredková 14, Bratislava-Ružinov. Dopravná komisia vzala materiál na vedomie a odporučila ho prerokovať v Komisii finančnej, podnikateľských činností a informatizácie a v Komisii školstva, kultúry a športu.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

6.2  Prítomný člen komisie dopravy Mgr. Jozef Matúšek navrhol rozšírenie prijatého uznesenia miestneho zastupiteľstva MČ Mratislava-Ružinov č. 583 XXXV/2018 zo dňa 09.03.2018 v bode b) aj o prioritné riešenie vlastníctva stavby parkoviska na Záhradníckej ulici.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

                                                                            _________________________________
                                                                                              Ing. Peter Hrapko  v.r.
                                                                                                                                                     Predseda komisie 

Zapísala:
Ing. Vladimíra Koláčková
Referát regionálneho rozvoja a dopravy
Telefón:   02 / 48 284 421
Mobil:      0910 915 047
E-mail:     vladimíra.kolackova@ruzinov.sk